A Euregio is dazua do, daß s de gmoasama Intaressn vo de beteiligtn Gebiete feadat und in Austausch zwischn eana leichta mocht. Se soin de Zammaorwat owa d Grenzn auße stärka mocha und soichane Gebiete, de wos in an Land an da Grenz lieng, bessa feadan. De Begriffe san ned kloar definiad, desweng gibts vaschiedene Rechtsforma, nämli Zammaschliss nochm effntlichm Recht, nochm Privatrecht oda aa oafoch netta aa so, ohne fixe Rechtsform. Da Nama Eiroparegion kimmt vo da Madrida Konvenzion vom Eiroparod vo 1980 iwa d grenziwaschreitende Zammenorwat zwischn de Regiona vo Eiropa.